钦定古今图书集成/明伦汇编/家范典/第002卷 > 性理会通 > 《人伦》
## 钦定古今图书集成/明伦汇编/家范典/第002卷 > 性理会通 > 《人伦》

蓝田吕氏曰：“君子之道莫大乎孝，孝之本莫大乎顺
亲。故仁人孝子欲顺乎亲，必先乎妻子不失其好，兄
弟不失其和，室家宜之，妻孥乐之，致家道成，然后可
以养父母之志而无违也。故身不行，道不行于妻子。
文王刑于寡妻，至于兄弟，则治家之道必自妻子始。”
豫章罗氏曰：“君明，君之福；臣忠，臣之福。君明臣忠，则”
朝廷治，安得不谓之福乎。父慈，父之福。子孝，子之福。
父慈子孝则家道隆盛，安得不谓之福乎。俗人以富
贵为福。陋哉。